Qezaya Şaxî ya Wanî de leşkeranê tirkan Servet Turgut (55) û Osman Çiban (50) 11ê êlule de ameyî destbendkerdene û di rojan ra dima eşkera bi  ke hê Nêweşxaneyê Perwerde û Cigêrayîşî yê Herême yê Wanî de servîsê ciewnîyayîşê giranî de yê. Keyeyê înan zî nika nêweşxane de yê.
Dima ke raporê derbî yê Çibano ke yeno vatene ci rê îşkence ame kerdene, eşkera bi û raporê Turgutî zî eşkera bi. Raporê Turgutî de wina nusîyeno: ''Nêweşo ke nameyê ci nêzanîyeno cayêkê berzî ra ginayo war.'' Yeno vatene ke leşkerê ke Turgut û Çiban ardî nêweşxane, no rapor dayo.
Wekîlê HDPyî yê Wanî Murat Sarisaçî zî bale ante îfadeyanê şahîdan ser û vat: ''Helîkopterî ra ameyê eştene.''
